Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 480

(141) Nem csak a szállító piaci helyzete a lényeges, hanem az is, hogy milyen körben és milyen idõtartamra írja elõ a versenytilalmi kötelezettséget. Minél magasabb a szállító lekötött piaci részesedése, vagyis az egyedüli márka kötelezettség alatt eladott termékeinek piaci részesedése, annál nagyobb a kizárás valószínûsége. Hasonlóképpen, minél hosszabb a versenytilalmi kötelezettség idõtartama, annál valószínûbb a jelentõs kizárás fennállása. A nem erõfölényben lévõ vállalatok által elõírt, egy évnél rövidebb versenytilalmi kötelezettségek esetében általában nem vélelmezhetõ az érzékelhetõen versenyellenes hatások vagy összességében negatív hatások keltése. A nem erõfölényben lévõ vállalatok által elõírt, egy és öt év közötti tartamú versenytilalmi kötelezettségek esetében általában szükséges a versenyellenes és a versenyt támogató hatások megfelelõ kiegyensúlyozása, míg az öt évet meghaladó versenytilalmi kötelezettségek a beruházások legnagyobb része esetén nem szükségesek az említett hatékonysági elemek eléréséhez, vagy a hatékonysági elemek nem kellõen ellensúlyozzák a kizáró hatásukat. Az erõfölényben lévõ vállalatok nem köthetnek ki versenytilalmi kötelezettségeket vevõik számára, hacsak nem tudják objektíven igazolni az ilyen kereskedelmi magatartást a 82. cikk alapján.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes